**Zmluva o poskytnutí služieb**

uzavretá v zmysle § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“),

(ďalej len „zmluva“)

**medzi zmluvnými stranami :**

**Objednávateľ: Východoslovenský ústav srdcových a cievnych chorôb, a. s.**

 Ondavská 8

040 11 Košice

Štatutárny orgán: MUDr. Štefan Lukačín, PhD., predseda predstavenstva

 doc. MUDr. Martin Studenčan, PhD., podpredseda predstavenstva

 MUDr. Peter Šafár - člen predstavenstva

Zástupca na rokovanie

vo veciach zmluvných: Ing. Anton Jura, MBA, riaditeľ Sekcie ekonomiky a prevádzky

Zodpovedný za plnenie

zmluvy : Ing. Stanislav Priščák, referent špecialista,

 e-mail: priscak@vusch.sk,

 tel.: 055/789 1690

IČO: 36 601 284

DIČ: 2022108704

IČ DPH: SK2022108704

Bankové spojenie: Slovenská sporiteľňa, a. s., č. účtu: 0445952274/0900,

IBAN: SK4809000000000445952274

Spoločnosť je zapísaná v Obchodnom registri Okresného súdu Košice I, vložka č. 1360/V, oddiel: Sa

(ďalej len „**objednávateľ**“)

a

**Dodávateľ: ...............................................................**

 obchodný názov (podľa dokladu o oprávnení podnikať)

 ...............................................................

 sídlo/adresa (podľa dokladu o oprávnení podnikať)

Štatutárny orgán: ...............................................................

 meno, priezvisko, funkcia (podľa dokladu o oprávnení podnikať)

IČO: ...............................

DIČ: ...............................

IČ DPH: ...............................

Bankové spojenie: ...............................................................

 názov peňažného ústavu, číslo účtu

Tel. : ...............................

Fax : ...............................

Spoločnosť zapísaná: ......................................................................................................

(ďalej len **„dodávateľ**“)

(ďalej tiež spoločne označovaní aj ako „**zmluvné strany**“

**Článok 1**

**Úvodné ustanovenie**

Zmluva sa uzatvára na základe výsledku zákazky s nízkou hodnotou podľa § 117 zákona č. 343/2015 Z. z. o verejnom obstarávaní v znení neskorších predpisov (ďalej len „zákon o verejnom obstarávaní“) vyhlásenej prostredníctvom sw. Josephine, ktorej predmetom je „**Servis a podpora systémov TomoCon PACS**“.

**Článok 2**

**Predmet zmluvy**

1. Predmetom tejto zmluvy je poskytovanie služieb - podpora, servis a softvérové aktualizácie komplexných softvérových a hardvérových systémov vo vlastníctve objednávateľa (ďalej len „systémy“), ktoré sú špecifikované v bode 2 tohto článku zmluvy, a to v rozsahu a za podmienok dohodnutých touto zmluvou.
2. Komplexné softvérové a hardvérové systémy podľa bodu 1 tohto článku zmluvy predstavujú:
* TomoCon® PACS, vrátane služieb Telerádiologického komunikačného centra T3C,
* diagnostické stanice TomoCon Viewer,
* klinický webový prehliadač TomoCon Go,
* Systém vyhľadávania a zobrazovania vyšetrení.
1. Komplexný systém SW TomoCon® PACS (ďalej tiež „systém“) umožňuje nasledujúce funkcie:
2. správu, archiváciu, zálohovanie a prenos obrazovej zdravotníckej dokumentácie v rámci systému podľa normy STN EN 12052:2011 (DICOM),
3. digitálnu rádiologickú diagnostiku vyšetrení/DICOM štúdií z daných modalít na diagnostických staniciach TomoCon, aktuálna verzia,
4. distribúciu digitálnej obrazovej dokumentácie všetkým autorizovaným používateľom v rámci miestnych počítačových sietí (LAN) objednávateľa,
5. pripojenie systémov TomoCon PACS k službám Telerádiologického Komunikačného centra T3C za účelom diaľkového prenosu obrazovej zdravotnej dokumentácie v norme DICOM do/z iných zdravotníckych zariadení (výlučne pripojenie sa do služieb T3C, mimo poplatkov za pripojenie sa na Internet a poplatkov za prenesené objemy dát),
6. vizualizáciu snímok na pracovných staniciach, podľa funkčnosti aktuálnych verzií najmä: dvojrozmerná, MPR, trojrozmerná, štandardné rádiologické operácie, nastavenie optických parametrov, zväčšenie, posuv, prehrávanie sekvencií, inverzné zobrazenie, mód pre dotykové monitory, interpolácie, filtre, anotácie, výber textovej sprievodnej informácie,
7. CT/MR/PT korelácie, fúzie a zobrazenia – automatické iba na staniciach TomoCon Advanced Station,
8. archiváciu, dokumentáciu a tlač DICOM štruktúrovaných popisov,
9. možnosť neskoršej konfigurácie a tlače digitálnej obrazovej dokumentácie na filmy,
10. možnosť archivácie digitálnej obrazovej dokumentácie na CD/DVD s pridaním Lite verzie SW prehliadača na staniciach TomoCon Station s aktuálne podporovanými operačnými systémami Microsoft Windows, aktuálne: Windows 7 SP1, Windows 8.1, Windows 10 a následnými podporovanými verziami OS,
11. monitorovanie a diaľkovú správu systému.
12. Podpora podľa tejto zmluvy zahŕňa udržiavanie správnej funkčnosti systémov uvedených v bode 2 tohto článku zmluvy a v súlade s príslušnými manuálmi k systémom. Podpora ďalej zahŕňa odstraňovanie porúch systémov, pravidelnú kontrolu systémov a konzultácie. Odstraňovanie porúch systému vykonáva dodávateľ na základe požiadavky vznesenej objednávateľom podľa bodu 10 tohto článku zmluvy, a to podľa závažnosti poruchy buď diaľkovým prístupom alebo servisným zásahom v predmetnom pracovisku objednávateľa.

Pravidelnú kontrolu systémov vykonáva dodávateľ minimálne 1x ročne v predmetnom pracovisku objednávateľa (táto môže byť v rámci servisného zásahu) a každý pracovný týždeň diaľkovým prístupom, ak mu to správca systému/systémov objednávateľa povolí. Predmetom pravidelnej kontroly je najmä kontrola nastavení a funkcie systémov a ďalšie preventívne zásahy za účelom predchádzania výskytu porúch systémov.

Konzultácie znamenajú možnosť správcu systému/systémov objednávateľa klásť dodávateľovi e-mailom, telefonicky alebo listom otázky, ktoré sa týkajú prevádzky a funkčnosti systému/systémov, pričom dodávateľ je povinný tieto otázky zodpovedať bez zbytočného omeškania a to všetko v pracovných dňoch od 8.00 do 16:00 a pre podporu a odstraňovanie porúch systému TomoCon® PACS v režime 24/7.

1. Aktualizácia systému podľa tejto zmluvy zahŕňa poskytnutie každej novej verzie SW systému a na základe požiadavky objednávateľa zaškolenie obsluhy systému v sídle objednávateľa pri každej aktualizácii.
2. Dodávateľ garantuje časovú funkčnosť systémov v roku minimálne 99% (počet pracovných dní v roku je základným parametrom percentuálnej funkčnosti). Za nefunkčnosť systému sa nepovažuje čas potrebný na jeho pravidelnú prehliadku a údržbu. Za nefunkčnosť sa nepovažujú tie skutočnosti podmieňujúce funkčnosť systému/systémov, ktoré dodávateľ nemôže ovplyvniť, ako napríklad výpadky v dodávke elektrickej energie, nefunkčnosť, znížená funkčnosť alebo preukázateľná nefunkčnosť príslušnej IT infraštruktúry, ktorá má priamy vplyv na funkčnosť systému, ďalej zakázané, neprimerané a nekompetentné zásahy do systému zo strany miestnej obsluhy alebo opomenutie predpísaných relevantných činností zo strany miestnej obsluhy alebo nevykonanie odôvodnených miestnych technických a organizačných opatrení na predchádzanie nefunkčnosti systému.
3. Cestovné a akékoľvek iné, resp. ďalšie náklady spojené s výkonom služieb, resp. s činnosťou servisného pracovníka počas výkonu služieb vykonávaných podľa tohto článku zmluvy, sú zahrnuté v cene služieb a z tohto dôvodu nie je dodávateľ oprávnený ich objednávateľovi samostatne fakturovať.
4. Dodávateľ sa zaväzuje vykonávať služby v dohodnutom rozsahu v súlade s touto zmluvou, platnou legislatívou, normami STN a EN a podľa pokynov objednávateľa.
5. Pod poruchou podľa tejto zmluvy sa rozumie úplná nefunkčnosť systému a/alebo strata ľubovoľnej funkcionality uvedenej v bode 3 tohto článku zmluvy.
6. Odstraňovanie porúch príslušného systému podľa bodu 4 tohto článku zmluvy vykonáva dodávateľ na základe písomnej požiadavky vznesenej objednávateľom e-mailom alebo listom a pre oprávnené osoby aj telefonicky. Dodávateľ sa zaväzuje potvrdiť doručenie písomnej požiadavky. Dodávateľ sa zaväzuje poruchu, ktorá bráni používaniu systému, odstrániť v čo najkratšej možnej lehote. Zahájiť odstránenia poruchy je dodávateľ povinný do:
* 60 minút v pracovnom čase - pracovných dňoch od 8:00 do 16:00, diaľkovým prístupom,
* 120 minút v ostatnom čase, diaľkovým prístupom,
* 48 hodín na mieste, t. j. Východoslovenský ústav srdcových a cievnych chorôb, a. s., Ondavská 8, 040 11 Košice, (čas sa nepočíta počas dní pracovného pokoja) podľa potreby pri ohlásení poruchy, ktorú nie je schopný správca systému objednávateľa vyriešiť samostatne ani dodávateľ diaľkovým prístupom.

V odôvodnených prípadoch môžu byť s písomným/e-mail súhlasom objednávateľa tieto lehoty primerane predĺžené.

Zmluvné strany sa dohodli, že dodávateľ je povinný poruchu odstrániť v čo najkratšom čase od nástupu na servis na mieste, za predpokladu funkčnej príslušnej IT infraštruktúry, ktorá má bezprostredný dopad na funkčnosť systému.

1. Objednávateľ zaistí všestrannú súčinnosť a dostupnosť systému pre diaľkový servis porúch, podľa možností objednávateľa aj v mimopracovných hodinách. Objednávateľ zaistí fyzickú súčinnosť a fyzickú dostupnosť systému pre servis porúch v sídle objednávateľa i v mimopracovných hodinách. Objednávateľ zaistí pre PACS server podsystém pre trvalé sledovanie a diaľkový prístup a pripojenie na internet.
2. Aktualizácie systémov poskytnuté dodávateľom podľa tejto zmluvy musia byť vždy klinicky overené a CE certifikované.
3. Pri servise systému prostredníctvom diaľkového prístupu dodávateľ dodržiava všetky stanovené bezpečnostné zásady. Ak dodávateľ spôsobí objednávateľovi hrubým porušením tejto povinnosti škodu, je povinný ju bez zbytočného omeškania napraviť.
4. Dodávateľ sa zaväzuje vykonávať servis systému po predchádzajúcej dohode s kontaktnou osobou objednávateľa a to tak, aby v čo najmenšej miere obmedzil prevádzku pracoviska.
5. Po ukončení servisného zásahu môže dodávateľ vypísať protokol, v ktorom špecifikuje príčinu poruchy a navrhne objednávateľovi technické a organizačné opatrenia na ich predchádzanie.
6. Kontakt dodávateľa:

V pracovnom čase od 8:00 do 16:00:

zákaznícka podpora: tel. ..................................., e-mail: .........................................

V ostatnom čase:

tel. ………………………….

1. Kontaktné osoby objednávateľa:

 Ing. Stanislav Priščák, +421 55 789 1690, priscak@vusch.sk

 Ing. Dávid Lang, +421 55 789 1609, lang@vusch.sk

 Ing. Jozef Kubej, +421 55 789 1690, kubej@vusch.sk

**Článok 3**

**Cena a platobné podmienky**

1. Cena za služby je dohodnutá v súlade so zákonom č. 18/1996 Z. z. o cenách a vyhláškou MF SR č. 87/1996 Z. z. a je maximálna a záväzná počas platnosti tejto zmluvy. Dodávateľ nie je oprávnený počas doby trvania tejto zmluvy jednostranne upraviť dohodnutú cenu za služby.
2. Celková cena za poskytnuté služby za celé obdobie trvania tohto zmluvného vzťahu je uvedená v Prílohe č. 1 - Kalkulácia ceny a návrh na plnenia kritéria na vyhodnotenie ponúk a bude objednávateľom hradená formou mesačných paušálnych odmien, resp. platieb.
3. Objednávateľ zaplatí cenu za služby na základe faktúry vystavenej dodávateľom po dodaní služby. Dodávateľ je povinný vystaviť faktúru za poskytnuté služby v súlade s ustanovením §73 zákona č. 222/2004 Z. z. o dani z pridanej hodnoty, najneskôr však do piateho (5) pracovného dňa v kalendárnom mesiaci, nasledujúcom po mesiaci, v ktorom došlo k poskytnutiu služieb podľa tejto zmluvy.
4. Splatnosť faktúry je šesťdesiat (60) kalendárnych dní odo dňa ich doručenia objednávateľovi. (§340b ods.5 zákona č. 513/1991 Zb. Obchodný zákonník v znení neskorších predpisov). Faktúry musia mať náležitosti daňového dokladu v zmysle zák. č. 222/2004 Z. z. o dani z pridanej hodnoty a musia obsahovať číslo tejto zmluvy. Povinnou prílohou faktúry sú Servisné správy za služby vykonané v príslušnom fakturačnom období. V prípade, že faktúra nebude obsahovať uvedené náležitosti alebo povinné prílohy, kupujúci je oprávnený vrátiť ju predávajúcemu na opravu alebo doplnenie. V takom prípade nová lehota splatnosti faktúry začne plynúť až doručením opravenej, resp. doplnenej faktúry kupujúcemu.
5. V prípade poskytnutia služieb počas trvania zmluvy v rozsahu kratšom ako je kalendárny mesiac, je dodávateľ oprávnený fakturovať objednávateľovi iba alikvotnú časť paušálnej odmeny, resp. platby a to za počet kalendárnych dní, počas ktorých skutočne poskytoval dohodnuté služby.
6. Úhradu ceny, resp. mesačných paušálnych odmien, resp. platieb vykoná objednávateľ výlučne bezhotovostne, bankovým prevodom na účet dodávateľa na základe faktúry elektronicky doručenej dodávateľom a to vždy za riadne a včas poskytnuté plnenie. Dodávateľ je povinný zaslať faktúru elektronicky na e - mailovú adresu: podateľňa@vusch.sk . Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu dodávateľa.
7. Zmluvné strany sa dohodli, že pohľadávky, ktoré vzniknú dodávateľovi z tohto zmluvného vzťahu, dodávateľ nie je oprávnený postúpiť tretím osobám bez predchádzajúceho súhlasu objednávateľa. Postúpenie pohľadávok bez predchádzajúceho súhlasu objednávateľa je neplatné. Súhlas objednávate je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.
8. Výška paušálnej úhrady za poskytovanie služieb v konfigurácii systému u objednávateľa zahŕňa priemerný mesačný počet vyšetrení: 590 DX, 500 CT, 860 US, 580 XA.

Zmluvné strany sa dohodli, že v prípade ak počas trvania Zmluvy nedôjde k zvýšeniu počtu vyšetrení podľa tohto bodu Zmluvy o viac ako 10 %, alebo nenastane rozšírenie systému o ďalší typ DICOM modality, ktorý nie je uvedený v tomto bode tejto Zmluvy, výška paušálnej úhrady za poskytovanie služieb podľa tejto zmluvy zostáva zachovaná.

**Článok 4**

**Sankcie a zodpovednosť za škodu**

* 1. V prípade omeškania dodávateľa so splnením niektorej povinnosti podľa tejto zmluvy, je objednávateľ oprávnený vyúčtovať dodávateľovi zmluvnú pokutu vo výške 0,04 % z ročnej ceny služieb servisnej starostlivosti za každý deň omeškania.
	2. V prípade omeškania objednávateľa s úhradou faktúry je dodávateľ oprávnený účtovať úrok z omeškania maximálne vo výške 0,04 % z dlžnej čiastky za každý deň omeškania.
	3. Zmluvné strany sa dohodli, že pohľadávky, ktoré vzniknú dodávateľovi z tohto zmluvného vzťahu, dodávateľ nie je oprávnený postúpiť tretím osobám bez predchádzajúceho súhlasu objednávateľa. Postúpenie pohľadávok bez predchádzajúceho súhlasu objednávateľa je neplatné. Súhlas objednávate je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.
	4. Uhradením zmluvnej pokuty nezaniká nárok objednávateľa na náhradu škody.
	5. Zmluvné strany si vzájomne zodpovedajú za škody vzniknuté v dôsledku porušenia ich povinností vyplývajúce z tejto zmluvy. Ani jedna zmluvná strana nemá právo na náhradu ušlého zisku.
	6. Nárok na náhradu škody nevzniká oprávnenej strane vtedy, ak povinná strana preukáže, že k porušeniu jej zákonnej alebo zmluvnej povinnosti došlo v dôsledku okolností vylučujúcich zodpovednosť.
	7. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Zodpovednosť však nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti alebo vznikla z jej hospodárskych pomerov. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené. Na účely tejto zmluvy sa za okolnosti vylučujúce zodpovednosť považujú najmä prípady podľa zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu, ako aj napr. štrajk, epidémia, požiar, prírodná katastrofa, povstanie, zabavenie resp. embargo produktov objektívne potrebných pre poskytovanie predmetu plnenia, nezavinená regulácia odberu elektrickej energie.
	8. Poškodená strana, resp. oprávnená strana nemá nárok na náhradu škody, ak nesplnenie povinnosti povinnej strany bolo spôsobené okolnosťou vylučujúcou zodpovednosť, porušením povinností poškodenou stranou alebo nedostatkom súčinnosti, na ktorú bola poškodená strana povinná.
	9. Tá zmluvná strana, ktorá sa odvoláva na okolnosti vylučujúce zodpovednosť, je povinný to oznámiť druhej zmluvnej strane najneskôr do piatich (5) kalendárnych dní od vzniku tejto skutočnosti a môže požiadať o prípadnú úpravu podmienok tejto zmluvy. Na požiadanie zmluvnej strany, ktorej boli avizované okolnosti vylučujúce zodpovednosť, je povinný oznamovateľ predložiť hodnoverný dôkaz. Ak nedôjde k dohode, má zmluvná strana, ktorá sa odvolal na vyššiu moc, právo odstúpiť od tejto zmluvy.
	10. Zmluvná strana, ktorá porušuje svoju povinnosť alebo ktorý s prihliadnutím na všetky okolnosti má vedieť alebo mohol vedieť, že poruší svoju povinnosť, je povinný oznámiť druhej zmluvnej strane povahu prekážky, ktorá mu bráni alebo bude brániť v plnení jeho povinností, ako aj o jeho dôsledkoch tohto porušenia, a to písomne bez zbytočného odkladu po tom, čo sa o prekážke dozvedel alebo pri náležitej starostlivosti mohol dozvedieť.
	11. Zmluvná strana, ktorej bezprostredne hrozí škoda, je povinný s prihliadnutím na okolnosti prípadu vykonať všetky opatrenia na odvrátenie škody alebo na jej zmiernenie. Zmluvná strana, ktorá bezprostrednú hrozbu škody spôsobila, musí nahradiť náklady, ktoré vznikli druhej zmluvnej strane pri odvracaní bezprostredne hroziacej škody alebo pri zmiernení jej následkov.

Článok 5

Osobitné ustanovenia

* 1. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie zmluvy, a to najmä údajov uvedených v úvode tejto zmluvy.
	2. Dodávateľ a Objednávateľ sa zaväzuje, že:
1. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto zmluvy,
2. informácie a podklady poskytnuté druhou zmluvnou stranou alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy.
	1. Osobné údaje dotknutých osôb, ktoré sú súčasťou tejto zmluvy sú spracúvané objednávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov. Bližšie informácie sú uvedené na webovom sídle spoločnosti [www.vusch.sk](http://www.vusch.sk).
	2. Dodávateľ je povinný podľa nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) dodržiavať mlčanlivosť o osobných údajoch, ako aj o všetkých skutočnostiach o ktorých sa dozvedel pri vykonávaní činností vyplývajúcich z tejto zmluvy. Zároveň je povinný o tejto povinnosti preukázateľne poučiť aj svojich zamestnancov. Povinnosť zachovávať mlčanlivosť platí aj po skončení trvania zmluvy. V opačnom prípade objednávateľa zodpovedá za škodu, ktorá objednávateľovi vznikla porušením tejto povinnosti.
	3. Dodávateľ sa zaväzuje dodržiavať etické zásady objednávateľa uvedené v Etickom kódexe obchodných partnerov spoločnosti Východoslovenský ústav srdcových a cievnych chorôb, a. s. (ďalej len "Etický kódex") zverejnenom na webovom sídle objednávateľa [www.vusch.sk](http://www.vusch.sk) , pričom v prípade zistenia, že objednávateľ Etický kódex porušuje, je objednávateľ oprávnený zmluvu v 1-mesačnej výpovednej lehote vypovedať. Výpovedná lehota začína plynúť prvým (1.) kalendárnym dňom mesiaca, nasledujúcom po mesiaci, v ktorom bola písomná výpoveď objednávateľa doručená dodávateľovi a skončí sa uplynutím posledného kalendárneho dňa príslušného mesiaca.

Článok 6

Trvanie a ukončenie zmluvného vzťahu

1. Zmluva sa uzatvára na dobu určitú, na obdobie tridsaťšesť (36) mesiacov od nadobudnutia účinnosti tejto zmluvy, bez možnosti jej ďalšieho predĺženia.
2. Pred uplynutím dohodnutej doby trvania zmluvného vzťahu je možné ukončiť zmluvu:
	1. písomnou dohodou zmluvných strán podpísanou oboma zmluvnými stranami k dátumu stanovenému v tejto písomnej dohode,
	2. písomným odstúpením od zmluvy z dôvodov uvedených v tejto zmluve alebo ak druhá zmluvná strana nesplnila riadne a včas svoje záväzky podľa tejto zmluvy a ak k náprave nedošlo v dodatočne poskytnutej lehote tridsiatich (30) kalendárnych dní od doručenia písomného upozornenia zaslaného druhou zmluvnou stranou. Odstúpenie od zmluvy je účinné dňom doručenia písomného odstúpenia od zmluvy druhej zmluvnej strane a týmto dňom zmluva zaniká,
	3. písomnou výpoveďou niektorej zo zmluvných strán, aj bez udania dôvodu. Výpovedná lehota je tri (3) mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.

Článok 7

Subdodávky

1. V prípade, ak dodávateľ zabezpečuje časť plnenia predmetu zmluvy prostredníctvom svojich subdodávateľov, zodpovedá za riadne plnenie predmetu zmluvy tak, akoby ho zabezpečil v celom rozsahu sám.
2. Dodávateľ garantuje spôsobilosť subdodávateľov pre plnenie predmetu zmluvy.
3. Dodávateľ je povinný objednávateľovi oznámiť akúkoľvek zmenu údajov o subdodávateľovi. Za týmto účelom je povinný najneskôr v deň, ktorý predchádza dňu účinnosti akejkoľvek zmeny údajov o subdodávateľovi, aktualizovať znenie Prílohy č. 2 tejto zmluvy – Zoznam známych subdodávateľov a podiel subdodávok a doručiť ju objednávateľovi spolu s písomným oznámením, v ktorom uvedie všetky podrobnosti týkajúce sa zmeny údajov o subdodávateľovi, pričom zmluvné strany sa zároveň výslovne dohodli, že pre prijatie takejto zmeny sa nevyžaduje uzavretie samostatného písomného dodatku.
4. Dodávateľ má právo na zmenu resp. na doplnenie nového subdodávateľa vo vzťahu k plneniu predmetu zmluvy, ktorého sa táto zmluva týka.
5. Ak dodávateľ zmení, resp. doplní nového subdodávateľa je povinný najneskôr v deň, ktorý predchádza dňu účinnosti tejto zmeny aktualizovať znenie Prílohy č. 2 tejto zmluvy a doručiť ju objednávateľovi spolu s písomným oznámením, v ktorom uvedie všetky podrobnosti týkajúce sa zmeny, resp. doplnenia nového subdodávateľa, pričom zmluvné strany sa zároveň výslovne dohodli, že pre prijatie zmeny, resp. doplnenie nového subdodávateľa sa nevyžaduje uzavretie samostatného písomného dodatku. Nedodržanie povinností stanovených dodávateľom týmto ustanovením zmluvy sa považuje za podstatné porušenie zmluvných podmienok predávajúcim a zakladá právo objednávateľa odstúpiť od tejto zmluvy. Dodávateľ je zároveň povinný nahradiť škodu, ktorá vznikla objednávateľovi porušením tejto povinnosti.
6. V prípade zistenia, že subdodávateľ počas trvania tejto zmluvy nie je v súlade s ust. § 11 ods.1 zákona o verejnom obstarávaní zapísaný v registri partnerov verejného sektora (v prípade, ak je to relevantné), je objednávateľ oprávnený od tejto zmluvy odstúpiť.
7. Dodávateľ je povinný na požiadanie objednávateľa predložiť objednávateľovi všetky zmluvy uzavreté so subdodávateľmi v súvislosti s plnením podľa tejto zmluvy.

**Článok 8**

**Záverečné ustanovenia zmluvy**

1. Zmluva nadobúda platnosť dňom jej podpisu oboma zmluvnými stranami a účinnosť prvým dňom nasledujúceho po dni jej zverejnenia v Centrálnom registri zmlúv.
2. Jednotlivé ustanovenia tejto zmluvy môžu meniť byť menené, dopĺňané alebo zrušené iba v prípade, ak nebudú v rozpore s platnými všeobecne záväznými právnymi predpismi (najmä zákonom o verejnom obstarávaní), písomnou formou po vzájomnej dohode zmluvných strán formou číslovaných dodatkov, ktoré budú podpísané zmluvnými stranami a budú tvoriť neoddeliteľnú súčasť tejto zmluvy.
3. Právne vzťahy zmluvných strán založené touto zmluvou, ak ich zmluva výslovne neupravuje inak, sa riadia príslušnými ustanoveniami Obchodného zákonníka a ostatných platných právnych predpisov Slovenskej republiky.
4. V prípade, ak niektoré ustanovenia tejto zmluvy sú neplatnými už v čase jej uzavretia, alebo ak sa stanú neplatnými neskôr po uzavretí zmluvy, nie je tým dotknutá platnosť ostatných ustanovení zmluvy. Namiesto neplatných ustanovení tejto zmluvy sa použijú ustanovenia zmluvy, ktoré sú obsahom a účelom najbližšie obsahu a účelu tejto zmluvy.
5. Zmluvné strany sa zaväzujú, že všetky spory vyplývajúce zo zmluvy sa budú riešiť predovšetkým formou dohody. Zmluvné strany sa dohodli, že vzťahy vzniknuté medzi nimi na základe zmluvy sa budú riadiť právnym poriadkom Slovenskej republiky. Prípadné spory, o ktorých sa zmluvné strany nedohodnú, budú postúpené na rozhodnutie vecne a miestne príslušného súdu Slovenskej republiky stanoveného podľa sídla objednávateľa.
6. Zmluva bola vyhotovená v piatich (5) exemplároch, pričom dodávateľ dostane dve (2) vyhotovenia a objednávateľ tri (3) vyhotovenia.
7. Neoddeliteľnou súčasťou tejto zmluvy sú jej prílohy:
* Príloha č. 1 - Kalkulácia ceny a návrh na plnenia kritéria na vyhodnotenie ponúk
* Príloha č. 2 - Zoznam známych subdodávateľov
* Príloha č. 3 - Zmluva o zabezpečení plnenia bezpečnostných opatrení a notifikačných povinností podľa zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov
* Príloha č. 4 - Zmluva o spracúvaní osobných údajov

V Košiciach dňa ..................................... V .............................. dňa ..................

Za objednávateľa : Za dodávateľa:

.................................................................. ......................................................

 MUDr. Štefan Lukačín, MBA

 predseda predstavenstva

Východoslovenský ústav srdcových

 a cievnych chorôb, a. s.

........................................................

doc. MUDr. Martin Studenčan, PhD.

 podpredseda predstavenstva

Východoslovenský ústav srdcových

 a cievnych chorôb, a. s.